CELEX: 32019D1924
Language: hr
Date: 2019-07-31 00:00:00
Title: Odluka Vijeća (ZVSP) 2019/1924 od 31. srpnja 2019. o potpisivanju i sklapanju Sporazuma između Europske unije i Vlade Republike Malija o statusu misije ZSOP-a Europske unije u Maliju (EUCAP Sahel Mali)

20.11.2019   
               
               
                  HR
               
               
                  Službeni list Europske unije
               
               
                  L 299/1
               
            
         ODLUKA VIJEĆA (ZVSP) 2019/1924
         od 31. srpnja 2019.
         o potpisivanju i sklapanju Sporazuma između Europske unije i Vlade Republike Malija o statusu misije ZSOP-a Europske unije u Maliju (EUCAP Sahel Mali)
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 37. u vezi s člankom 218. stavcima 5. i 6. Ugovora o funkcioniranju Europske unije,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 15. travnja 2014. donijelo Odluku 2014/219/ZVSP (1) o misiji ZSOP-a Europske unije u Maliju (EUCAP Sahel Mali).
                  
               
                     (2)
                  
                  
                     Člankom 9. Odluke 2014/219/ZVSP predviđeno je da je status misije EUCAP Sahel Mali i njezina osoblja, uključujući, prema potrebi, povlastice, imunitete i druga jamstva potrebna za provedbu i neometano funkcioniranje misije EUCAP Sahel Mali, predmet sporazuma sklopljenog na temelju članka 37. Ugovora o Europskoj uniji i u skladu s postupkom predviđenim u članku 218. Ugovora o funkcioniranju Europske unije.
                  
               
                     (3)
                  
                  
                     Sporazumom u obliku razmjene pisama između Europske unije i Republike Malija (2) („Sporazum u obliku razmjene pisama”), koji je odobren Odlukom Vijeća 2014/853/ZVSP (3) i sklopljen između Europske unije i Republike Malija 31. listopada 2014., misiji EUCAP Sahel Mali dodijeljen je status u Maliju.
                  
               
                     (4)
                  
                  
                     Vijeće je 12. lipnja 2017. odobrilo otvaranje pregovora s Republikom Malijem s ciljem sklapanja Sporazuma o statusu misije EUCAP Sahel Mali („Sporazum”) koji zamjenjuje Sporazum u obliku razmjene pisama.
                  
               
                     (5)
                  
                  
                     Sporazum bi trebalo odobriti,
                  
               DONIJELO JE OVU ODLUKU:
         
            Članak 1.
            Sporazum između Europske unije i Vlade Republike Malija o statusu misije ZSOP-a Europske unije u Maliju (EUCAP Sahel Mali) odobrava se u ime Unije.
            Tekst Sporazuma priložen je ovoj Odluci.
         
         
            Članak 2.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma radi obvezivanja Unije.
         
         
            Članak 3.
            Ova Odluka stupa na snagu na dan donošenja.
         
         
            Sastavljeno u Bruxellesu 31. srpnja 2019.
            
               
                  Za Vijeće
               
               
                  Predsjednica
               
               T. TUPPURAINEN
            
         
         
            (1)  Odluka Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (SL L 113, 16.4.2014., str. 21.).
         
            (2)  Sporazum u obliku razmjene pisama između Europske unije i Republike Malija o statusu misije ZSOP-a Europske unije u Maliju (EUCAP Sahel Mali) (SL L 344, 29.11.2014., str. 3.).
         
            (3)  Odluka Vijeća 2014/853/ZVSP od 8. listopada 2014. o sklapanju i potpisivanju, u ime Unije, Sporazuma u obliku razmjene pisama između Europske unije i Republike Malija o statusu misije ZSOP-a Europske unije u Maliju (EUCAP Sahel Mali) (SL L 344, 29.11.2014., str. 1.).